text: Grundejerforening dømt for ikke at rydde for sne og is
  22 juni 2016 kl. 12.34
  En grundejerforening skal betale erstatning til en person, som faldt og kom til skade.
  Højesteret har dømt en  grundejerforening  i Vejle til at betale erstatning til en person, som faldt og kom til skade, fordi der ikke var sneryddet på området. Det står i en lokalplan, at grundejerforeningen skal  sørge for snerydning og for, at der ikke er glat på en privat fællesvej i området.
  Ulykken skete i februar 2013 og sagen har været igennem retssystemet. Landsretten dømte en husejer i området til at betale erstatningen, men  Højesteret har netop afgjort, at det er Grundejerforeningen, der skal betale erstatningen.
  